CELEX: 62009TN0463
Language: da
Date: 2009-11-20 00:00:00
Title: Sag T-463/09: Sag anlagt den 20. november 2009 — Herm. Sprenger mod KHIM — Kieffer Sattlerwarenfabrik (formen på en stigbøjle)

16.1.2010   
            
            
               DA
            
            
               Den Europæiske Unions Tidende
            
            
               C 11/37
            
         Sag anlagt den 20. november 2009 — Herm. Sprenger mod KHIM — Kieffer Sattlerwarenfabrik (formen på en stigbøjle)
   (Sag T-463/09)
   2010/C 11/69
   Stævningen er affattet på tysk
   
      Parter
   
   
      Sagsøger: Herm. Sprenger GmbH & Co. KG (Iserlohn, Tyskland) (ved Rechtsanwalt V. Schiller)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Georg Kieffer Sattlerwarenfabrik GmbH (München, Tyskalnd)
   
      Sagsøgerens påstande
   
   
               —
            
            
               Afgørelse truffet den 4. september 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1614/2008-4) erklæres for ugyldig.
            
         
               —
            
            
               Den af Georg Kieffer Sattlerwarenfabrik GmbH indgivne begæring om, at sagsøgerens EF-varemærke nr. 1 599 620 erklæres ugyldigt, afvises.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: Det tredimensionelle EF-varemærke nr. 1 599 620 for varer i klasse 6
   
      Indehaver af EF-varemærket: Herm. Sprenger GmbH & Co. KG
   
      Indgiveren af begæringen om, at EF-varemærket erklæres ugyldigt: Georg Kieffer Sattlerwarenfabrik GmbH
   
      Annullationsafdelingens afgørelse:Afslag på begæringen om, at det omhandlede varemærke erklæres ugyldigt
   
      Appelkammerets afgørelse: Ophævelse af Annullationsafdelingens afgørelse og det pågældende EF-varemærke erklæret ugyldigt
   
      Søgsmålsgrunde:
   
   
               —
            
            
               Tilsidesættelse af artikel 52, stk. 1, litra a), sammenholdt med artikel 7, stk. 1, i forordning (EF) nr. 207/2009 (1) på grund af urigtig benægtelse af det oprindelige særpræg
            
         
               —
            
            
               Tilsidesættelse af artikel 52, stk. 1, litra a), og artikel 52, stk. 2, sammenholdt med artikel 7, stk. 3, i forordning nr. 207/2009, da det fejlagtigt blev antaget, at det omstridte varemærke ikke havde opnået fornødent særpræg gennem brug.
            
         
               —
            
            
               Tilsidesættelse af artikel 76, stk. 1, første punktum, i forordning nr. 207/2009, idet de afgørende faktiske omstændigheder ikke blev undersøgt på påkrævet vis
            
         
               —
            
            
               Overtrædelse af artikel 83 i forordning nr. 207/2009 med hensyn til kontradiktionsprincippet
            
         
               —
            
            
               Tilsidesættelse af artikel 77, stk. 1, i forordning nr. 207/2009, idet Appelkammeret burde have taget sagsøgerens subsidiære påstand om mundtlig forhandling til følge
            
         
               —
            
            
               Overtrædelse af EF-traktaten med hensyn til den grundlæggende ret til en retfærdig rettergang.
            
         
      (1)  Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).